बर्टोल्ट ब्रेख़्त (1898-1956) महान नाटककार तो थे ही, महान कवि भी थे - उन्होंने विविध विषयों पर 2000 से अधिक कविताएं लिखीं। और सब की सब असंकीर्ण, वैविध्य पूर्ण जिनके संदर्भ दुनिया भर के साहित्य में लिए गए थे। वे पूर्णत: वामपंथी थे और उन्हें मालूम था कि कविता के ज़रिए किसी विचारधारा की बहस हो सकती थी लेकिन कविता किसी भी विचारधारा के बंधन में महदूद नहीं की जा सकती। उन्हें पता था कि कई तरह के स्रोतों की मदद से कविता लिखी तो जा सकती है लेकिन उसके तास्सुरात या प्रभाव बिल्कुल अलग होते हैं।